Oficiālais Vēstnesis L 179 , 13/07/1994 Lpp. 0027 - 0032

Speciālizdevums somu valodā: Nodaļa 3 Sējums 59 Lpp. 0040

Speciālizdevums zviedru valodā: Nodaļa 3 Sējums 59 Lpp. 0040



Komisijas Lēmums (1994. gada 30. maijs), ar ko paredz sīki izstrādātus noteikumus, lai Padomes Direktīvu 93/24/EEK piemērotu attiecībā uz statistikas pārskatiem par liellopu kopskaitu un audzēšanu, un ar ko groza minēto direktīvu (94/433/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1993. gada 1. jūnija Direktīvu 93/24/EEK par veicamajiem statistiskajiem apsekojumiem attiecībā uz liellopu audzēšanu [1], un jo īpaši tās 1. panta 3. punktu, 2. panta 2. punktu, 3. panta 2. punktu, 6. panta 1. un 2. punktu, 8. panta 1. un 2. punktu, 10. panta 3. punktu un 12. panta 2. punktu, tā kā, lai veiktu Direktīvā 93/24/EEK paredzētos apsekojumus, vajadzīgas precīzas definīcijas; tā kā tādēļ jādefinē apsekojuma aptvertās lauku saimniecības; tā kā precīzi jādefinē atsevišķās kategorijas, kurās sadala apsekojumu rezultātus, un jānosaka ganāmpulku lieluma klases un reģioni, atbilstoši kuriem dalībvalstis regulāri veido to apsekojumu rezultātus; tā kā kaušanas statistikas veidošanai ir nepieciešama vienota liemeņa masas definīcija; tā kā ar kombinētās nomenklatūras grozījumiem attiecībā uz dzīviem liellopiem, kas izdarīti ar Komisijas Regulu (EEK) Nr 2505/92 [2], nedz attiecībā uz Kopienas iekšējo tirdzniecību, nedz tirdzniecību ar trešajām valstīm dalībvalstīm vairs nav iespējams reģistrēt tirdzniecību ar buļļiem un vēršiem atsevišķi; tā kā tādējādi bruto pašmāju audzēšanas sadalījums buļļos un kastrētos vēršos, kuru pieprasa Padomes Direktīva 93/24/EEK, vairs nav iespējams; tā kā tāpēc jāgroza Direktīva 93/24/EEK; tā kā turklāt saskaņā ar Direktīvu 93/24/EEK dalībvalstīm pēc to lūguma var atļaut veikt maija vai jūnija apsekojumus izvēlētos reģionos, ja šie apsekojumi aptver vismaz 70 % no liellopu populācijas; tā kā dalībvalstīm, kuru liellopu populācija ir tikai maza daļa no visas Kopienas populācijas, var pēc to lūguma atļaut vispār nerīkot vai nu maija/jūnija, vai decembra apsekojumus, vai arī izmantot reģionālo sadalījumu maija/jūnija apsekojumu galīgajiem rezultātiem tā kā visbeidzot dalībvalstīm pēc to lūguma var atļaut izmantot administratīvus avotus statistisko apsekojumu vietā, lai noteiktu liellopu populāciju un paredzēto sadalījumu pēc ganāmpulka lieluma klasēm attiecībā uz pāra gadu galīgajiem rezultātiem un/vai maija/jūnija apsekojuma rezultātiem; tā kā dalībvalstis ir iesniegušas pieteikumus minēto atļauju saņemšanai; tā kā būtu jāaizvieto Komisijas Lēmums 73/262/EEK [3] ar pēdējiem grozījumiem, kas izdarīti ar Lēmumu 90/501/EEK [4]; tā kā sakarā ar to, ka Direktīvu 93/24/EEK piemēro no 1994. gada 1. janvāra, šā lēmuma noteikumi jāpiemēro no tā paša datuma; tā kā šis lēmums saskan ar Lauksaimniecības statistikas pastāvīgās komitejas atzinumu, IR PIEŅĒMUSI ŠO LĒMUMU. 1. pants 1. Direktīvas 93/24/EEK 2. panta 2. punkta nolūkos "lauku saimniecība" ir jebkura tehniska un ekonomiska vienība ar vienotu vadību, kas ražo lauksaimniecības produktus. 2. Direktīvas 93/24/EEK 1. panta 1. punktā minētais apsekojums aptver: a) lauku saimniecības, kuru izmantotā lauksaimnieciskā platība ir 1 ha vai vairāk; b) lauku saimniecības, kuru izmantotā lauksaimnieciskā platība ir mazāka par 1 ha, ja to ražošana ir līdz zināmai robežai orientēta uz pārdošanu vai ja to saražotais daudzums pārsniedz noteiktus fiziskus lielumus. 3. Dalībvalstis, kuras vēlētos piemērot citādu apsekojuma slieksni, tomēr apņemas noteikt šo slieksni tā, ka tiek izslēgtas tikai vismazākās saimniecības un ka izslēgtās saimniecības attiecīgajai dalībvalstij kopā veido mazāk nekā 1 % no kopējās standarta bruto rezerves Komisijas Lēmuma 85/377/EEK [5] nozīmē. 2. pants Direktīvas 93/24/EEK 3. panta 1. punktā, 10. panta 2. punktā un 12. panta 2. punktā minētās liellopu kategorijas ir noteiktas I pielikumā. 3. pants Direktīvas 93/24/EEK 6. panta 1. punktā minētās teritoriālās apakšvienības ir noteiktas II pielikumā. 4. pants Direktīvas 93/24/EEK 8. panta 1. punktā minētais sadalījums ir noteikts III pielikumā. 5. pants Direktīvas 93/24/EEK 10. panta 1. punktā minētais liemeņa svars ir definēts IV pielikumā. 6. pants Direktīvas 93/24/EEK 12. panta 2. punktā kategorijas "D. Buļļi" un "E. Vērši" apvieno par "D. Buļļi un vērši". 7. pants 1. Atbilstīgi Direktīvas 93/24/EEK 1. panta 2. punktam V pielikuma a) punktā uzskaitītajām dalībvalstīm ir atļauts veikt maija vai jūnija apsekojumus izvēlētos reģionos, ja šie apsekojumi aptver vismaz 70 % no liellopu populācijas. 2. Atbilstīgi Direktīvas 93/24/EEK 1. panta 2. punktam V pielikuma b) punktā uzskaitītajām dalībvalstīm ir atļauts vispār neveikt vai nu maija/jūnija, vai decembra apsekojumus. 3. Atbilstīgi Direktīvas 93/24/EEK 1. panta 2. punktam V pielikuma c) punktā uzskaitītajām dalībvalstīm ir atļauts izmantot administratīvos avotus statistisko apsekojumu vietā. 4. Atbilstīgi Direktīvas 93/24/EEK 6. panta 2. punktam V pielikuma d) punktā uzskaitītajām dalībvalstīm ir atļauts izmantot reģionālo sadalījumu maija/jūnija apsekojuma galīgajiem rezultātiem. 5. Atbilstīgi Direktīvas 93/24/EEK 8. panta 2. punktam V pielikuma e) punktā uzskaitītajām dalībvalstīm ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem un/vai maija/jūnija apsekojuma rezultātiem. 8. pants Lēmums 73/262/EEK tiek anulēts. 9. pants Šo lēmumu piemēro no 1994. gada 1. janvāra. 10. pants Šis lēmums ir adresēts dalībvalstīm. Briselē, 1994. gada 30. maijā Komisijas vārdā — priekšsēdētāja vietnieks Henning Christophersen [1] OV L 149, 21.6.1993., 5. lpp. [2] OV L 267, 14.9.1992., 1. lpp. [3] OV L 253, 10.9.1973., 5. lpp. [4] OV L 278, 10.10.1990., 41. lpp. [5] OV L 220, 17.8.1985., 1. lpp. -------------------------------------------------- I PIELIKUMS Kategoriju definīcijas | Direktīvas 93/24/EEK 3. panta 1. punkts | Direktīvas 93/24/EEK 10. panta 2. punkts un 12. panta 2. punkts | Teļi: | A.a)Liellopi, kas jaunāki par 12 mēnešiem un paredzēti nokaušanai kā teļi; teļa definīcija ir blakus slejā A punktā. | A.Teļi:Liellopu sugas mājdzīvnieki, kuru dzīvsvars nepārsniedz 300 kg un kuriem vēl nav otro zobu. | Buļļi: | | D.Buļļi:Nekastrēti liellopu tēviņi, kas nav iekļauti A punktā. | Kastrēti vērši: | | E.Kastrēti vērši:Kastrēti liellopu tēviņi, kas nav iekļauti A punktā. | Teles: | C.b)ba)Divus gadus vecas un vecākas liellopu mātītes, kuras vēl nav atnesušās. | B.Teles:Liellopu mātītes, kuras vēl nav atnesušās (kas nav iekļautas A punktā). | Kaujamās teles: | C.b)ba) 1)Teles, kuras audzē gaļas ražošanai. | | Citas teles: | C.b)ba) 2)Teles, kuras audzē vaislai un kuras paredzētas slaucamo un citu govju populācijas papildināšanai. | | Govis: | C.b)bb)Liellopi, kas jau ir atnesušies (ieskaitot arī jaunākus par diviem gadiem). | C.Govis:Liellopi, kas jau ir atnesušies. | Slaucamās govis: | C.b)bb) 1)Govis, ko tur vienīgi vai galvenokārt, lai tās ražotu pienu cilvēku patēriņam un/vai pārstrādei piena produktos; ieskaitot izbrāķētās slaucamās govis (vai tās nobaro starp to pēdējo laktāciju un nokaušanu, vai ne). | | Citas govis | C.b)bb) 2)Govis, izņemot slaucamās govis un attiecīgi ieskaitot darba govis. | | -------------------------------------------------- II PIELIKUMS Teritoriālās apakšvienības Beļģija: | Provinces | Dānija: | – | Vācija: | Federālās zemes | Grieķija: | Reģionālās attīstības dienesta reģioni | Spānija: | GalisijaAstūrijaKantabrijaBasku zemeNavarraLariohaAragonaKatalonijaBaleāru salasKastīlija-LeonaMadrideKastīlija-LamančaValensijas apgabalsMursijas apgabalsEstremaduraAndalūzijaCiti autonomie apgabali | Francija: | Šampaņa - ArdēniPikardija - Ziemeļi - PadekalēLejasnormandija - AugšnormandijaBurgundijaElzasa - LotringaFranškontēLuāraBretaņaPuatū-ŠarantaAkvitānijaAugšpirenejiLimuzēnaRona-AlpiOverņaun citi | Īrija: | – | Itālija: | Reģioni | Luksemburga: | – | Nīderlande: | Provinces | Portugāle: | Reģioni | Apvienotā Karaliste: | Standarta reģioni | -------------------------------------------------- III PIELIKUMS Turēto liellopu populācijas lieluma klases +++++ TIFF +++++ -------------------------------------------------- IV PIELIKUMS Liemeņa svara definīcija Liemeņa svars ir nokauta dzīvnieka atdzesēta ķermeņa svars pēc ādas novilkšanas, atasiņošanas un iekšu izņemšanas un pēc ārējo dzimumorgānu, priekšējo un aizmugurējo kāju atdalīšanas starp pēdas un priekšpēdas kaulu, galvas, astes, nieru un nieru tauku, kā arī tesmeņa atdalīšanas. -------------------------------------------------- V PIELIKUMS a) dalībvalstis, kurām ir atļauts veikt maija vai jūnija apsekojumus izvēlētos reģionos Francija Itālija b) dalībvalstis, kurām ir atļauts vispār neveikt vai nu maija/jūnija, vai decembra apsekojumus maija/jūnija apsekojums | decembra apsekojums | Portugāle | Grieķija | c) dalībvalstis, kurām ir atļauts izmantot administratīvos avotus maija/jūnija un/vai decembra statistisko apsekojumu vietā maija/jūnija | decembra | d) dalībvalstis, kurām ir atļauts izmantot reģionālo sadalījumu maija/jūnija apsekojuma galīgajiem rezultātiem Beļģija Grieķija Nīderlande e) dalībvalstis, kurām ir atļauts izmantot sadalījumu pa ganāmpulku lieluma klasēm pāra gadu galīgajiem rezultātiem un/vai maija/jūnija apsekojuma rezultātiem pāra gadu rezultātiem | maija/jūnija rezultātiem | Vācija | Dānija | | Beļģija | | Grieķija | | Nīderlande | --------------------------------------------------